OzLabs/hebrew-wiki-articles huggingface dataset:
I Did It, Mama!

(בעברית: אני עשיתי זאת, אמא!) הוא סינגל שהוקלט על ידי הזמרת-יוצרת הרומניה אלכסנדרה סטאן, מתוך אלבומה השלישי, Alesta. השיר יצא לאור ב-27 בנובמבר 2015, כסינגל השני מתוך האלבום.

השיר הגיע למקום התשיעי במצעד הרשמי שברומניה.

== רקע וכתיבה ==
השיר נכתב על ידי מרסל בוטזאן, סבסטיאן ברק, ג'ולימאר סנטוס אוליביירה, נפונוסנו, אריק טרנר, דייוויד סיינט ואלכסנדרה סטאן והופק על ידי פליי & וין וסיינט. כמו כן, השיר הוא שיר בסגנון הרגאטון, המשלב בתוכו גם את סגנון היורופופ, היורודאנס והדאנס-פופ.

כמו כן, עלה השיר לרשת הזרמת המדיה ספוטיפיי, בסמוך לצאתו כסינגל.

== וידאו קליפ ==
האודיו הרשמי של השיר הועלה לערוץ היוטיוב של אלכסנדרה סטאן ב-30 בנובמבר 2015, כמה ימים לאחר שיצא כסינגל. הווידאו קליפ המלא שיצא עבור השיר הועלה לערוצה לפני כן, ובוים על ידי בוגדאן דראג'יו.

נכון למאי 2019, מונה הצפיות של הקליפ עומד על כ-25 מיליון צפיות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2015
קטגוריה:סינגלים מ-2015
קטגוריה:שירי אלכסנדרה סטאן
קטגוריה:שירים באנגלית
קטגוריה:שירים ברומנית
קטגוריה:שירים מרובי שפות
הייגרסטאון

הייגרסטאון (באנגלית: Hagerstown) היא עיר במחוז וושינגטון, מרילנד, ארצות הברית. נכון לשנת 2021, אוכלוסיית העיר מונה 43,527 תושבים.

הייגרסטאון היא העיר השישית בגודלה במרילנד והיא מפורסמת בשל מבניה העשויים מאבן גיר סטונהנג' שאותה חוצבים מרכסי האבן הנמצאים בקרבת העיר. בשל התפתחות תעשיית הלבנים והבטון, רוב הבתים כבר אינם בנויים מאבני גיר, אך עדיין ניתן למצוא אותן במבנים העתיקים יותר.

אף על פי שהעיר עצמה אינה גדולה כל כך, במטרופולין של העיר, המשתרע אל תוך מערב וירג'יניה, מתגוררים 269,140 בני אדם. המטרופולין של הייגרסטאון הוא המטרופולין בעל קצב הגידול הגדול ביותר בארצות הברית. למרות הסגנון הכפרי שלה העיר משמשת כמרכז תחבורה ומסחר לכל האזור. נמל התעופה האזורי של העיר ותחנות הרכבת שלה מהווים רשת תחבורה נרחבת עבור העיר.

==קישורים חיצוניים==

* 
* 

קטגוריה:מרילנד: ערים
קטגוריה:יישובים שהוקמו ב-1762
אדון בפקדך

אדון בפקדך הוא פיוט מסוג סליחה (מהתת-סוג "שנייה") לפי סדר אלפאביתי שחובר על ידי הפייטן רבינו יצחק הכהן, ובו מתאר המחבר את שפלות האדם הגורמת לו לחטוא ומבקש שהקדוש ברוך הוא יתחשב בכך ויסלח לחטאי ישראל. 

הפיוט נאמר בקהילות יהדות אשכנז בסליחות לערב ראש השנה ובפתיחת הסליחות לערב יום הכיפורים, ולפי רוב המנהגים נאמר אף בתפילת שחרית או תפילת מוסף של יום הכיפורים.

== מחבר הפיוט ==
מחבר הפיוט כאמור הוא רבינו יצחק הכהן, אך כמעט ואין ידועים פרטים על חייו וזהותו. ידוע רק שחי לפני שנת ד'תתקצ"ד (1234), משום שמבאר הפיוטים הקדמון רבי אברהם בן עזריאל מפרש את סליחתו. 

מבאר פיוטים בן המאה ה-19, ר' משה בידינגן, העלה השערה מקורית לפיה מחבר הפיוט אינו אלא רבי יצחק החבר אלמנגרי (או הסנגרי), שלפי מקורות אחדים מתקופת הראשונים הוא ה"חבר" שהתווכח לכאורה עם בולאן, מלך ממלכת הכוזרים, ושכנע אותו להתגייר עם בני עמו, כשאת שיחותיו עם המלך העלה על הכתב והן ששימשו לאחר מכן בסיס לספר הכוזרי של רבי יהודה הלוי. בידינגן (שחלק את השערתו עם ידידו ר' וולף היידנהיים) הוסיף וטען כי זוהי הסיבה לכך שהפיוט אינו מחורז, שכן "החבר" מביע בספר הכוזרי התנגדות חריפה לחריזת פיוטים. לפי דברים אלו, חי המחבר כבר במאה ה-6 או המאה ה-7.

== מבנה הפיוט ותוכנו ==
הפייטן מתאר את אפסותו ועליבותו של האדם, שכולו חומרי ורפה, אל מול כוחות יצרו הרע השוכן בקרבו מרגע לידתו; בכל יום מדיח היצר הרע את האדם לעבור עבירות, והגוף החלוש והרפה אינו מסוגל להתמודד עמו, שכן מלבד טבעו השפל הרי שכל ימיו טרוד האדם בצער, בניסיונות קשים, בטלטולים ובדאגות, ואין ביכולתו לאזור כוחו ולעמוד מול היצר הרע. כמעט בלתי אפשרי לאדם שלא לחטוא, טוען הפייטן, ומי יוכל לזכות במשפט הצדק של האלוקים? על כן הוא מבקש שיראה ה' את התנאים הקשים בהם נתון האדם, יחוס על החוטאים, יסלח לכל עוונותיהם ולא יטה אוזנו לדברי המקטרגים עליהם. 

אם כי הפיוט הוא פיוט סליחות מובהק, הוא אינו מתייחס רק ליום הדין הכללי שבראש השנה, אלא גם ובעיקר לדין היומיומי בו מעמיד האלוקים את האדם, לפי דברי הגמרא במסכת ראש השנה: 

הפיוט מורכב מבתים בעלי שתי שורות ("צלעות" או "טורים"). בסופו חתימת הפייטן: יצחק הכהן החבר חזק. ממאפייני הפיוט הייחודיים היא העובדה שבפיוט אין חריזה כלל.

=== אמצעים אמנותיים ===

* אקרוסטיכון - האותיות שבתחילת כל שורה סדורות בסדר אלפביתי, ולאחריהן חתימת המחבר.
* הצגת הנושא המרכזי של הפיוט כבר בבית הראשון: בקשת הפייטן מאלוהיו כי לא ידון את האדם במלוא החומרה.
* הפיוט עשיר בהרמזים מקראיים והרמזים תלמודיים מרובים, אך עם זאת נשמרת בו הלשון הקלה והבהירה.

== הערות שוליים ==

קטגוריה:סליחות
קטגוריה:פיוטי יום הכיפורים
קטגוריה:יצירות עם אקרוסטיכון
רשת הטלפון העירונית של מוסקבה

רשת הטלפון העירונית של מוסקבה (ברוסית: Московская городская телефонная сеть) הוא שמה של חברת מניות ציבורית מן הוותיקות ברוסיה, שהוקמה לראשונה בשנת 1882 כמפעילת רשת הטלגרף של מוסקבה. כיום מספקת שירותי אינטרנט, טלוויזיה, טלפון קווי, תקשורת סלולרית, שירותי צילום של מצלמות נסתרות ועוד בשטחי מוסקבה ובפרבריה.

== היסטוריה ==
לוגו החברה בשנים 1991—2006.
* 12 ביולי 1882 — הוקמה רשת הטלפון העירונית של מוסקבה. ביום זה הוקמה תחנת הטלפון הידנית הראשונה ברוסיה, בביתו של הסוחר פופוב סמוך לגשר קוזנץ במוסקבה..
רשת הטלפון העירונית של מוסקבה בשנת [[1890.]]
* 31 בדצמבר 1898 — נחנך קו הטלפון הבין-עירוני בין מוסקבה לסנקט פטרבורג.
* 1909 — הותקנו תאי הטלפון הראשונים.
* 1932 — הוקם שירות מדריך טלפון חינמי בשם "09", בשנת 1937 — הוקם גם שירות הטלפון הדובר במוסקבה "100".
* 1970 — הותקנה רשת בינלאומית אוטומטית מוסקבה — ברלין — פראג — ורשה.
* 1980 — רשת הטלפון העירונית קיבלה את הרישיון להפעלת רשת הטלפון במהלך המשחקים האולימפיים. הותקנו כ-80,000 טלפונים, 350 תאי טלפון ואורגנו למעלה מ-15,000 ערוצים וקווי תקשורת ישירה. שירות "09" שירת את אורחי העיר באנגלית, ספרדית, גרמנית וצרפתית.
* 1982 — החברה חנכה מוזיאון לתולדות התקשורת במוסקבה. אחד המוצגים הידועים הוא תחנת טלפון אוטומטית משנת 1930 שפעלה במשך עשורים רבים.
* 1986 — הונחו לראשונה קווים של סיבים אופטיים באורך 8.7 קילומטרים.
* 1992 — החברה הפכה לחברה ממשלתית. למנכ"ל מונה ו.פ. ואסילייב.
* 1994 — החברה אורגנה מחדש כחברת מניות פתוחה הנסחרת בבורסת מוסקבה.
* 2002 — החברה החלה לספק שירותי גישה לאינטרנט.
* 2004 — החלה החלפת מספרים אנלוגיים במספרים דיגיטליים.
* 2006 — מרכז תקשורת מאוחד החל לפעול. החברה החלה לספק מגוון שירותים בתקשורת סלולרית וקווית.
תא טלפון של החברה בשנת 2007.
* 2007 — הושקו תוכניות לשימוש בלתי מוגבל באינטרנט.
* 2008 — החברה חיברה למעלה מ-400 תאי טלפון מיוחדים לנכים בכיסאות גלגלים.
* 2009 — החברה החלה לספק שירותי טלוויזיה דיגיטלית.
* 2011 — החברה התמזגה עם חברת МТС, אך לא איבדה את עצמאותה ופועלת בנפרד. באותה שנה הושלמה דיגיטליזציה של כלל רשת התקשורת, המאפשרת שמירה על מספר הטלפון גם בעת מעבר דירה לאזור חיוג אחר וללא צורך בהחלפתו.
* 2012 — החברה החלה בבניית קווי סיבים אופטיים לאינטרנט מהיר בטכנולוגיית GPON.
* 2013 — החברה קיבלה רישיון כמפעילה וירטואלית (Mobile Virtual Network Operators, MVNO).
* 2014 — החברה החלה לספק כרטיסי SIM משלה והחלה לספק שירותי גישה לאינטרנט מהיר, טלפוניה, טלוויזיה דיגיטלית ותקשורת סלולרית. החברה הייתה הראשונה ברוסיה לספק אינטרנט במהירות של 500 מגהבייט לשנייה.
* 2015 — החברה השלימה פריסת תקשורת העברת נתונים עצמאית של סיבים אופטיים בטכנולוגיית GPON. לפי החברה הסיבים מכסים 3.9 מיליון או 95% מכלל דירות המגורים במוסקבה והחלה להפעיל שירותי בית חכם.
== קישורים חיצוניים ==

* 

== הערות שוליים ==

קטגוריה:מוסקבה: חברות
קטגוריה:חברות תקשורת רוסיות
קטגוריה:תקשורת סלולרית ברוסיה
עידו דוידוב

עידו דוידוב (נולד ב-23 בנובמבר 1994) הוא כדורגלן ישראלי המשחק בעמדת הקשר בהפועל עירוני ראשון לציון.

==קריירה==
דוידוב התחיל את הקריירה שלו בקבוצת הנוער של מכבי פתח תקווה. בינואר הושאל להפועל עפולה מהליגה הלאומית על מנת לצבור דקות משחק. בעפולה, דוידוב כבש 3 שערי ליגה ב-16 משחקים והיה שותף לעליה ההיסטורית של הקבוצה לחצי גמר גביע המדינה, בו הפסדה עפולה 0–7 להפועל באר שבע.

לקראת עונת 2015/2016 חתם דוידוב בהפועל ניר רמת השרון. דוידוב היה מהשחקנים הבולטים בקבוצה וסיים את העונה עם 12 שערי ליגה ב-34 משחקים.

בקיץ חתם דוידוב לחמש עונות בעירוני קריית שמונה מליגת העל. ב-20 באוגוסט 2016 ערך את הופעת הבכורה שלו בליגת העל בניצחון 0–1 נגד מ.ס. אשדוד. ב-10 בדצמבר 2016 הבקיע את שער הבכורה שלו בליגה בתיקו 2-2 נגד הפועל כפר סבא.

ב-1 בפברואר 2017 הושאל דוידוב למ.ס. אשדוד עד לסיום העונה. בסיום העונה, חזר דוידוב לקריית שמונה.

ב-5 בפברואר 2019 חתם דוידוב בהפועל רעננה לעונה וחצי עם אופציה לעונה נוספת.

ב-26 ביולי 2019 דוידוב חזר למכבי פתח תקווה. דוידוב היה שותף לחזרה של קבוצתו לליגת העל אחרי שנת היעדרות, אך בסוף העונה שוחרר מהמועדון.

באוגוסט , דוידוב הצטרף להפועל אום אל-פחם, ובנובמבר חתם בסקציה נס ציונה. ב-30 ביוני 2021 חתם בהפועל כפר סבא.

ב-26 בינואר 2022 חתם לעונה וחצי בהפועל פתח תקווה. בסיום עונת 2022/2023 העפיל עם הקבוצה לליגת העל. בקיץ 2024 הצטרף להפועל עירוני ראשון לציון.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני הפועל עפולה
קטגוריה:כדורגלני הפועל רמת השרון
קטגוריה:כדורגלני עירוני קריית שמונה
קטגוריה:כדורגלני מועדון ספורט אשדוד
קטגוריה:כדורגלני הפועל רעננה
קטגוריה:כדורגלני מכבי פתח תקווה
קטגוריה:כדורגלני הפועל אום אל-פחם
קטגוריה:כדורגלני סקציה נס ציונה
קטגוריה:כדורגלני הפועל כפר סבא
קטגוריה:כדורגלני הפועל פתח תקווה
קטגוריה:הוד השרון: כדורגלנים
קטגוריה:ישראלים שנולדו ב-1994
Tele2 רוסיה

Tele2 רוסיה (ברוסית: Tele2 Россия) היא חברת תקשורת המפעילה רשת תקשורת סלולרית ברוסיה ומספקת שירותי טלפוניה מקומית, שירותי גישה נרחבים לאינטרנט, טלוויזיה דיגיטלית והיא הוקמה על ידי חברת Tele2 השוודית על בסיס רשתות שנרכשו ברוסיה. החברה פועלת משנת 2003 והיא מהווה לחברה בת של רוסטלקום.

בסוף שנת 2018 היו לחברה 42.3 מיליון מנויים ברוסיה ונכון לאפריל 2019 היא פעילה ב-67 מחוזות רוסיה. החברה נסחרת בבורסת מוסקבה וכיום אין קשר עסקי בינה לבין חברת Tele2 השוודית.

החברה מפעילה תקשורת סלולרית על רשת ה-GSM וה-GPRS ומספקת גם שירותי גישה לאינטרנט (ISP).

==קישורים חיצוניים==
* 

קטגוריה:חברות תקשורת רוסיות
קטגוריה:תקשורת סלולרית ברוסיה
הרשת הרוסית לשידורי רדיו וטלוויזיה

הרשת הרוסית לשידורי רדיו וטלוויזיה (ברוסית: "Российская телевизионная и радиовещательная сеть") הוא מערך שידור טלוויזיה דיגיטלי קרקעי (DTT) הפועל ברוסיה. קליטת השידורים מצריכה אנטנה וממיר דיגיטלי, או מקלט טלוויזיה המותאם לשיטת השידור הדיגיטלית, הכולל כתוביות סמויות, לוח שידורים אלקטרוני ושידורי רדיו. השידורים מופצים לקליטה בחינם בכל שטחי הפדרציה הרוסית.

שידורי הרשת נועדו להוות אלטרנטיבה חינמית לשידורי הבסיס של חברות התקשורת "טריקולור", "אוריון אקספרס" ו-"NTV Plus" והוא משדר 20 ערוצים בחינם. השירות מסופק על ידי "הרשת הרוסית לשידורי רדיו וטלוויזיה" בבעלות משרד התקשורת של רוסיה. 

עד 2010 כמחצית מתושבי רוסיה (44%) לא יכלו לקלוט יותר מארבעה ערוצים, מה שפגם ביכולות הפיתוח של השידורים האנלוגיים. עקב המעבר לשידורים דיגיטליים בסוף 2018 98.4% מתושבי המדינה יכלו לצפות בחינם בעשרים ערוצים. השידורים מסופקים בשני מרבבים הכוללים ערוצי טלוויזיה ורדיו מרכזיים. הערוצים הדיגיטליים משודרים בתקן DVB-T2.
== ערוצי תוכן ==

===תחנות רדיו בשני המרבבים===
* תחנות הרדיו של VGTRK: וסטי FM, רדיו מאיאק, רדיו רוסיה
==ראו גם==
*עידן +
*החברה הרוסית לתקשורת לוויינים

== קישורים חיצוניים ==

* 

קטגוריה:רוסיה: טלוויזיה
חצי חינם

סמליל המותג הפרטי "Perfect"
כל בו חצי חינם בע"מ היא רשת מרכולים ישראלית הפועלת במרכז ישראל. נכון לאפריל 2021 לרשת 7 סניפים במרכז הארץ.

== היסטוריה ==
בשנות ה-80 של המאה ה-20 הרחיב צבי קופרלי את דוכן הפירות והירקות שהיה בבעלותו בשוק הכרמל למינימרקט, שהתמחה בחומרי ניקוי במחירים נמוכים. בניו של קופרלי, ששי ומוטי, ובן דודו זכי שלום הצטרפו לעסק.

תחילה הוקם מחסן לחומרי ניקוי בחולון, ולאחר מכן נפתח במקום מרכול תחת השם "חצי חינם". ב-2002 נפתח מרכול ענק ברחוב המרכבה באזור התעשייה חולון. מרבית הסניפים הבאים שהקימה גודלם דומה. עם השנים הוקמו שלושה סניפים באזור התעשייה החדש בראשון לציון וסניף בפתח תקווה.

בשנת 2009 רכשה "חצי חינם" את ויטה פרי הגליל.

ב-2010 נכנסה "חצי חינם" לתחום הנדל"ן המניב, עם הקמת מתחם שרונים בהוד השרון, הכולל קניון מקורה בן שתי קומות וסניף של "חצי חינם". בה בעת נאלצה החברה לסגור את הסניף במתחם ירקונים שפעל ללא היתר בנייה או רישיון עסק.

בנובמבר 2011 החל סכסוך מתוקשר בין "חצי חינם" ל"אסם", שבמסגרתו הורידה "חצי חינם" מוצרי אסם ממדפיה. הסכסוך הסתיים כחודש לאחר מכן..

ב-2018 רכשה "חצי חינם" את קניון אמריקן סיטי ברחובות, שהוקם על ידי משה ויגאל גינדי ונכשל במשך כמעט כל שנות קיומו. במסגרת הרכישה הקניון עבר שיפוץ כולל והרחבה הכוללת הקמת סניף של "חצי חינם", ועתיד להיבנות מגדל מגורים בן 9 קומות מעל האגף הקיים של הקניון. באותה השנה השיקה "חצי חינם" מותג פרטי בשם "PERFECT", המיועד לחומרי ניקוי וטואלטיקה.

באוגוסט 2021 הוגש נגד "חצי חינם", במסגרת תיק 1803, כתב אישום באשמת מתן שוחד. במאי 2022 הושג הסדר טיעון לפיו הרשת ומנהלת הנדל"ן שלה, ליהי סונק-קופרלי, יודו במתן שוחד לדוד ביטן וברישום כוזב במסמכי תאגיד. הצדדים יבקשו מבית המשפט לגזור על על רשת חצי חינם קנס בגובה 150 אלף ש"ח, ועל סונק-קופרלי שבעה וחצי חודשי עבודות שירות, קנס של 30 אלף ש"ח, חילוט של 40 אלף שקל ומאסר על תנאי. בספטמבר 2022 אישר בית המשפט את הסדר הטיעון.

== סניפים ==
{| class="sortable wikitable"
|-
! עיר !! סה"כ<br />חנויות
|-
| ראשון לציון
| 3
|-
| חולון
| 2
|-
| פתח תקווה
| 1
|-
| הוד השרון
| 1
|-
|}

== עיסוקים נוספים ==
בבעלות הרשת גם שלושה מרכזים מסחריים, "ויטה פרי גליל" ו-50% מחברת הנדל"ן הישראלית "ארמונות חן".

==קישורים חיצוניים==

* 

* 
* 

==הערות שוליים==

קטגוריה:רשתות מרכולים בישראל
קטגוריה:חולון: חברות
קטגוריה:ישראל: חברות פרטיות
קו 2 של הרכבת התחתית של ניו יורק

קו 2 או בשמו המלא קו מהיר ברודוויי-השדרה השביעית (באנגלית: Broadway–Seventh Avenue Exspres) הוא קו רכבת תחתית באגף A של הרכבת התחתית של ניו יורק סמל המסלול של הקו הוא בצבע אדום והוא אחד מארבעת הקווים שמרכיבים את אגף IRT במערכת הרכבת התחתית. הקו נקרא "קו מהיר" שכן הוא מדלג על תחנות רבות במנהטן ומשלים את השירות של שאר הקווים בברוקלין וברובע הברונקס שם הוא עוצר ברוב התחנות.

== היסטוריה ==
החלק הראשון של מסלול הקו הנוכחי נכנס לשירות ב-26 בנובמבר 1904, מהתחנה הזמנית של רחוב 180-ברונקס פארק אל רחוב 149. ב־10 ביולי 1905 נפתח החיבור בין קו הרכבת התחתית של ה-"IRT- לנוקס אווניו" ("IRT White White Plains Line"), אשר שימש בעבר את קו השדרה השלישית, החיבור איפשר את הארכת שירות הרכבת התחתית ממנהטן לברונקס. ב-9 בינואר 1908 נפתחה מנהרת רחוב ג'ורלימון, המחברת את קו ה-IRT אל קסינגטון אווניו וברוקלין. בשלב זה, רכבות נסעו מרחוב 180 מזרח לבורו הול. ב־1 במאי 1908 הורחבו הרכבות לרחוב נבינס ולשדרות אטלנטיק. ב-3 במרץ 1917 הורחב הקו לרחוב 219. מ-2 במרץ ועד ה -12 באוקטובר 1998 הופסק שירות הקו באופן חלקי בין קינגסטון אווניו לרחוב 149 עקב העבודות שנערכו לשיקום הקו. עקב תיקונים בקו בעקבות הנזק שנגרם מסופת ההוריקן סנדי על מסילת קלארק סטריט, בין 17 ביוני 2017 ל-24 ביוני 2018, הופסק שוב שירות הקו באופן חלקי.

== מסלול הקו ==
הקו, שמגיע עד לפרוורים המרוחקים של ניו יורק, מתחיל את מסלולו בוואקפילד שבפאתי ברונקס. הוא חוצה את ברונקס מצפון לדרום ונכנס למנהטן מצפון. במנהטן הוא נוסע במסלול משותף עם קווים 1 ו-3, אך בעוד הם עוצרים ברוב התחנות, הוא הופך ל"קו מהיר", ומדלג על תחנות רבות. בברוקלין מתפצל מסלול הקו משאר הקווים והוא מגיע למרכז ברוקלין ועוצר בכל התחנות.

== קישורים חיצוניים ==

קטגוריה:ניו יורק: קווי רכבת תחתית
9 Lives

(בעברית: 9 נשמות) הוא סינגל שהוקלט על ידי הזמרת-יוצרת הרומניה אלכסנדרה סטאן, מתוך אלבומה השלישי, Alesta. השיר יצא לאור ב-13 בינואר 2017, כסינגל השישי והאחרון מתוך האלבום.<ref></ref>

לאחר צאתו של השיר הזה כסינגל, השתתפה סטאן בשיר "Siempre Tú", שהצליח להיכנס אל המצעד המקסיקני של בילבורד.

== רקע וכתיבה ==
השיר נכתב על ידי סבסטיאן ארמן, בוריסלב מילנוב, יואכים פרסון, יאהמי יות' ואלכס זידק והופק על ידי ארמן ופרסון. בנוסף לכך, השיר הוא שיר בסגנון הפופ, המשלב בתוכו גם את סגנון הרגאיי וסגנון הדאנסהול.<ref></ref>

כמו כן, עלה השיר לרשת הזרמת המדיה ספוטיפיי, בסמוך לצאתו כסינגל.

== וידאו קליפ ==
הווידאו קליפ הרשמי שיצא עבור השיר הועלה לערוץ היוטיוב של אלכסנדרה סטאן ב-12 בינואר 2017, יום לפני צאתו כסינגל. בין היתר, הוזמנה סטאן לשיר את השיר בתוכנית הטלוויזיה הרומנית "Vorbește Lumea".

נכון למאי 2019, מונה הצפיות של הקליפ עומד על כ-1.6 מיליון צפיות.

== קישורים חיצוניים ==

== הערות שוליים ==

קטגוריה:שירי 2016
קטגוריה:סינגלים מ-2017
קטגוריה:שירי אלכסנדרה סטאן
קטגוריה:שירים באנגלית
קטגוריה:שירי דאנסהול
טקס פרסי האקדמיה הבריטית לקולנוע ה-51

טקס פרסי האקדמיה הבריטית לקולנוע ה-51 שמעניקה האקדמיה הבריטית לאמנויות הקולנוע והטלוויזיה, נערך ב-19 באפריל 1998, בו הוענקו פרסים לסרטים הטובים ביותר של שנת 1997.

הסרט "ללכת עד הסוף" של פיטר קאטאנו זכה בפרס הסרט הטוב ביותר. הסרט "Nil by Mouth" בבימויו של גארי אולדמן זכה בפרס אלכסנדר קורדה לסרט הבריטי הטוב ביותר.

רורי ברמר הנחה את הטקס.

== זוכים ומועמדים ==
=== השחקן הטוב ביותר ===
רוברט קרלייל - ללכת עד הסוף
* בילי קונולי - הוד מלכותה, גברת בראון
* קווין ספייסי - סודות אל איי
* ריי וינסטון - Nil by Mouth

=== השחקנית הטובה ביותר ===
 ג'ודי דנץ' - הוד מלכותה, גברת בראון
* קים בייסינגר - סודות אל איי
* הלנה בונהם קרטר - כנפי היונה
* קתי ברק - Nil by Mouth

=== הצילום הטוב ביותר ===
כנפי היונה
* סודות אל איי
* רומיאו וג'ולייט
* טיטניק

=== עיצוב התלבושות הטוב ביותר ===
הוד מלכותה, גברת בראון
* סודות אל איי
* טיטניק
* כנפי היונה

=== הבמאי הטוב ביותר (פרס דייוויד לין לבימוי) ===
באז לורמן - רומיאו וג'ולייט
* ג'יימס קמרון - טיטניק
* פיטר קאטאנו - ללכת עד הסוף
* קרטיס הנסון - סודות אל איי

=== העריכה הטובה ביותר ===
סודות אל איי
* ללכת עד הסוף
* רומיאו וג'ולייט
* טיטניק

=== הסרט הטוב ביותר ===
 ללכת עד הסוף
* סודות אל איי
* הוד מלכותה, גברת בראון
* טיטניק

=== הסרט הבריטי הטוב ביותר (פרס אלכסנדר קורדה לסרט הבריטי) ===
Nil by Mouth
* 
* The Borrowers
* ללכת עד הסוף
* הוד מלכותה, גברת בראון
* Regeneration

=== הסרט הטוב ביותר שאינו בשפה האנגלית ===
 L'Appartement 
* The Tango Lesson
* Ma Vie En Rose
* Lucie Aubrac

=== האיפור ועיצוב השיער הטובים ביותר ===
כנפי היונה
* סודות אל איי
* הוד מלכותה, גברת בראון
* טיטניק

=== המוזיקה הטובה ביותר ===
רומיאו וג'ולייט - נילי הופר
* ללכת עד הסוף - אן דאדלי
* סודות אל איי - ג'רי גולדסמית'
* טיטניק - ג'יימס הורנר

=== עיצוב ההפקה הטוב ביותר ===
רומיאו וג'ולייט
* סודות אל איי
* הוד מלכותה, גברת בראון
* טיטניק

=== התסריט המעובד הטוב ביותר ===
 רומיאו וג'ולייט - באז לורמן וקרייג פירס
* סופת קרח - ג'יימס שאמוס
* סודות אל איי - קרטיס הנסון ובריאן הלגלנד
* כנפי היונה - חוסיין אמיני

=== התסריט המקורי הטוב ביותר ===
Nil by Mouth - גארי אולדמן
* לילות בוגי - פול תומאס אנדרסון
* ללכת עד הסוף - סיימון בופוי
* הוד מלכותה, גברת בראון - ג'רמי ברוק

=== הסאונד הטוב ביותר ===
סודות אל איי
* ללכת עד הסוף
* רומיאו וג'ולייט
* טיטניק

=== האפקטים החזותיים הטובים ביותר ===
האלמנט החמישי
* The Borrowers
* גברים בשחור
* טיטניק

=== השחקן הטוב ביותר בתפקיד משנה ===
טום וילקינסון - ללכת עד הסוף
* מארק אדי - ללכת עד הסוף
* רופרט אוורט - החתונה של החבר שלי
* ברט ריינולדס - לילות בוגי

=== השחקנית הטובה ביותר בתפקיד משנה ===
סיגורני ויבר - סופת קרח
* ג'ניפר אילי - ויילד
* לזלי שארפ - ללכת עד הסוף
* זואי ואנאמייקר - ויילד

== חלוקת הפרסים ==
* 4/7 רומיאו וג'ולייט : הבמאי הטוב ביותר, המוזיקה בסרט, עיצוב הפקה, תסריט מעובד
* 3/11 ללכת עד הסוף : השחקן הטוב ביותר, הסרט הטוב ביותר, שחקן המשנה (+ פרס חביב הקהל)
* 2/9 הוד מלכותה, גברת בראון : השחקנית הטובה ביותר, עיצוב התלבושות
* 2/12 סודות אל איי : הסאונד הטוב ביותר, עריכה הטובה ביותר

==ראו גם==
* טקס פרסי אוסקר ה-70

==קישורים חיצוניים==

==הערות שוליים==

קטגוריה:טקסי פרס באפט"א
קטגוריה:1998 בממלכה המאוחדת
סיטרואן TUB

סיטרואן TUB (בצרפתית: Citroën TUB, שם מלא: Traction Utilitaire de type B) הייתה מכונית מסחרית מתוצרת יצרנית הרכב הצרפתית סיטרואן אשר יוצרה בין השנים 1939–1941.

==מאפיינים==
* יוצרו 1,748 יחידות.
* מנוע קדמי, נלקח מדגם סיטרואן טראקסיון אוואנט.
* נפח תא מטען - 7 מטר מעוקב.
* משקל מטען מקסימלי - 1,020 ק"ג.
* דגמי "סיטרואן TUB" שירתו כאמבולנסים צבאיים במלחמת העולם השנייה.

== תמונות ==
<gallery mode="packed" heights="120">
קובץ:Citroën TUC de 1941 (37506921212).jpg | "סיטרואן TUB", שנת 1941
קובץ:Citroen TUB 1941 (8608872897).jpg | "סיטרואן TUB", שנת 1941
קובץ:Citroën TUB vr.jpg | "סיטרואן TUB"
קובץ:Conservatoire Citroen 195 (10159150114).jpg | "סיטרואן TUB"
קובץ:Citroën TUB Armaturen.jpg | "סיטרואן TUB" - מבט לתא הנהג
קובץ:Citroën TUB Schiebetür.jpg| "סיטרואן TUB"
קובץ:Citroën TUB Laderaum.jpg | "סיטרואן TUB" - מבט לתא המטען
קובץ:Citroën TUB Heckklappe.jpg | "סיטרואן TUB"
</gallery>

==ראו גם==
* סיטרואן
* סיטרואן H ואן
* סיטרואן טוביק

==קישורים חיצוניים==

* (אמבולנס צבאי)
* 

==הערות שוליים==

קטגוריה:מכוניות מסחריות
קטגוריה:אמבולנסים
TUB
קטגוריה:כלי רכב שהושקו ב-1939
קטגוריה:מכוניות צרפתיות
עונת 2016/2017 בליגת העל בכדורגל נשים

עונת 2016/2017 בליגת העל בכדורגל נשים הייתה העונה ה-19 של ליגות כדורגל הנשים בישראל תחת אחריות הההתאחדות לכדורגל בישראל. העונה נפתחה ב-8 בנובמבר 2016 והסתיימה ב-28 במאי 2017.

הקבוצה שסיימה ראשונה בליגת הנשים השנייה בעונת 2015/2016 והצטרפה לליגת העל לראשונה בתולדותיה לקראת עונה זו הייתה בנות נתניה.

לקראת עונה זו שונה שמן של ליגות הנשים בארץ. ליגת נשים ראשונה הפכה לליגת העל וליגת נשים שנייה הפכה לליגה לאומית.

הליגה הסדירה כללה 9 קבוצות ששיחקו ביניהן במשך 2 סיבובים בני 9 מחזורים כל אחד (לכל קבוצה 8 משחקים בסיבוב) - 18 מחזורים בסך הכל (16 משחקים לקבוצה). לאחר מכן פוצלה הליגה לפלייאוף עליון שבו 5 קבוצות ששיחקו ביניהן במשך 2 סיבובים בני 5 מחזורים כל אחד (4 משחקים לקבוצה בסיבוב) ופלייאוף תחתון שבו 4 קבוצות ששיחקו ביניהן במשך 2 סיבובים בני 3 מחזורים כל אחד, שכוללים תוספת של 10 ו-6 מחזורים לעונה הסדירה בהתאמה ובסה"כ 28 ו-24 מחזורים בהתאמה (24 משחקים לקבוצה בפלייאוף העליון ו-22 בתחתון). לפי תקנון האליפות האקדמיה לכדורגל בנות לא יכלה לרדת ליגה.

בעונה זו ניתן לכל קבוצה לצרף 3 שחקניות זרות. בנוסף, חייבו כל קבוצה לרשום בטופס המשחק לפחות שתי שחקניות ישראליות מתחת לגיל 20 ולשתף אותן במשחק לפחות 45 דקות (במצטבר).

מ.כ. רמת השרון, אלופת העונה הקודמת, לא הצליחה להגן על תוארה.

מ.ס. קריית גת זכתה בתואר בפעם הראשונה בתולדותיה.

בנות סכנין סיימה אחרונה וירדה לליגה הלאומית.

== טבלת הליגה בסיום העונה ==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
! width="20" |שערי זכות
! width="20" |שערי חובה
! width="20" |הפרש שערים
! width="20" |נקודות
!הערות
|-
| colspan="11" |<big>פלייאוף עליון</big>
|- bgcolor="#D0F0C0"
|1
|מ.ס. קריית גת
|24
|18
|3
|3
|74
|17
|57
|57
|העפילה לשלב המוקדמות של ליגת האלופות בכדורגל נשים
|-
|2
|מ.כ. רמת השרון
|24
|15
|2
|7
|51
|18
|33
|47
|
|-
|3
|אס"א תל אביב
|24
|14
|3
|7
|56
|38
|18
|45
|
|-
|4
|מכבי כישרונות חדרה
|24
|14
|2
|8
|54
|32
|22
|44
|
|-
|5
|הפועל עירוני פתח תקווה
|24
|10
|3
|11
|41
|26
|15
|33
|
|-
| colspan="11" |<big>פלייאוף תחתון</big>
|-
|6
|מכבי חולון
|22
|10
|3
|9
|42
|52
|10-
|33
|
|-
|7
|האקדמיה לכדורגל בנות
|22
|10
|2
|10
|43
|23
|20
|32
|
|-
|8
|בנות נתניה
|22
|2
|1
|19
|13
|62
|49-
|7
|
|- bgcolor="#FFBBBB"
|9
|בנות סכנין
|22
|1
|1
|20
|9
|115
|106-
|4
|ירדה ליגה
|}

== מלכת השערים ==
{| class="wikitable" style="text-align:right"
|-
!מקום
!שם
!קבוצה
!שערים
|-
|align="center"|1
| דברת בנדל
|מ.ס. קריית גת
|align="center"|26
|-
|align="center"|2
| שקירה דונקן
|מכבי כישרונות חדרה
|align="center"|21
|-
|align="center"|3
| מורה קוטיניו פררה
|מכבי חולון
|align="center"|19
|-
|align="center"|4
| דניאלה אוגרטה
|הפועל עירוני פתח תקווה
|align="center"|16
|-
|align="center"|5
| ערבה שחף
|מ.כ. רמת השרון
|align="center"|15
|}

==ראו גם==
*גביע המדינה בכדורגל נשים 2016/2017

==קישורים חיצוניים==
* [http://www.football.org.il/leagues/league/?league_id=637&season_id=18 עונת 2016-2017 ליגת על נשים], באתר ההתאחדות לכדורגל בישראל
* 
* 

קטגוריה:עונות בליגה העליונה בכדורגל נשים בישראל
קטגוריה:תחרויות כדורגל ב-2016
קטגוריה:תחרויות כדורגל ב-2017
קטגוריה:2016 בישראל: כדורגל
קטגוריה:2017 בישראל: כדורגל
אלברטו חמזי

אלברטו חמזי (או אלברטו חמסי, באנגלית: Alberto Hemsi; 27 ביוני 1898 – 8 באוקטובר 1975 פריז) היה מלחין, מנצח, מוזיקולוג.

== קורות חיים ==
נולד בקסאבה (כיום טורגוטלו), טורקיה, למשפחה יהודית נצר למגורשי ספרד. עוד בילדותו בקסאבה גילה חמזי עניין רב במוזיקה של בתי הכנסת בעירו. הוא נהג לשמוע חזנים בבתי כנסת שונים והכיר מנגינות רבות. בגיל 10 עבר עם משפחתו לאיזמיר ובגיל 11 החל ללמוד בקונסרבטוריון ונחשב לילד פלא.

בגיל 16 התחיל ללמוד בקונסרבטוריון ע"ש ורדי במילנו אצל המוזיקאי דזאמפיירי. במסגרת לימודיו חיבר עיבודים לשירים ופיוטים ששמע בילדותו. דזאמפיירי עודד אותו להמשיך והדריך אותו לכתוב את העיבודים באופן שישקף נאמנה את האופי המודָלי של המנגינות (רוב המנגינות העממיות בלדינו אינן כתובות במז'ור או מינור אלא בסולמות מזרחיים, שההיגיון הטונלי שלהם שונה מההיגיון המערבי).

אחרי מלחמת העולם הראשונה, שבמהלכה שירת בצבא האיטלקי ונפצע בקרב, חזר חמזי לאיזמיר ומצא שהקהילה היהודית כמעט התחסלה, ועימה תרבות המוזיקה העשירה.

== יצירתו ותרומתו ==
חמזי הבין שמשימת חייו היא להציל את הפולקלור והמוזיקה של תרבות הלדינו – לאסוף ולחקור אותה באופן שיתאים לתקופה המודרנית. לא רק שימור הקיים, אלא התאמתו לדורות הבאים. עשייה זו הפכה למפעל חייו.

בשנת 1923 עבר אלברטו חמזי לרודוס והמשיך את מחקרו בקרב הקהילה הקטנה של היהודים באי. ב-1927 הגיע לאלכסנדריה בהזמנתו של הרב הראשי של העיר וחי שם במשך שלושים שנה.

בין השנים 1930–1957 כיהן כמנהלו המוזיקלי של בית הכנסת הראשי "אליהו הנביא" אלכסנדריה והיה מנצח המקהלה והתזמורת של בית הכנסת ומורה בקונסרבטוריון של העיר.

בשנת 1957, בעקבות מבצע סיני, עזב את מצרים עם אשתו ושלוש בנותיו כרבים מיהודי מצרים. עד מותו בשנת 1975 חי בפאריס וניהל שם שני בתי כנסת ספרדיים: "יצחק אברבנאל" ו"ברית שלום". בשני המקומות עסק חמזי בהוראה, ניצוח, עיבוד והלחנה.

את שירי הקהילה היהודית הספרדית שאסף ריכז בחמישה כרכים בכתב ידו – El Cancionero Sefardi – המכילים 230 שירים (מנגינות וטקסטים) ונמצאים בארכיון של הספרייה הלאומית בירושלים. שישים מתוך שירים אלה עובדו על ידיו לקול ולפסנתר ופורסמו בעשרה כרכים, וכותרתם Coplas Sefardies.

== מקורות ==
*מאמר מאת אסף לויטין, תרבות וספרות, הארץ – [https://www.haaretz.co.il/literature/.premium-1.7240467 הוא החליט "לשכנז" את הסולמות המזרחיים] (14.05.2019)
* הספרייה הלאומית – בית לזמר העברי
* המרכז לחקר המוזיקה היהודית, האוניברסיטה העברית
* ישראל כץ, ביוגרפיה, ב-Grove Music Online, ובאנציקלופדיה ג'ודאיקה.
* בית התפוצות
* [https://www.iemj.org/en/onlinecontent/biographies/hemsi-alberto-1898-1975.html?lang=en קורות חיים]

==קישורים חיצוניים==

קטגוריה:מלחינים יהודים טורקים
קטגוריה:מלחינים יהודים מצרים
קטגוריה:מלחינים יהודים צרפתים
קטגוריה:מנצחים יהודים
קטגוריה:יהודים בצבא האיטלקי במלחמת העולם הראשונה
קטגוריה:טורקים שנולדו ב-1898
קטגוריה:צרפתים שנולדו ב-1978
קטגוריה:מצרים שנפטרו ב-1975
קטגוריה:צרפתים שנפטרו ב-1975
זיגפריד זיידל

ד"ר זיגפריד זיידל (בגרמנית: Siegfried Seidl, 1911 – 1947) היה המפקד הראשון של גטו טרזין, חבר בלשכה המרכזית להגירת יהודים ובנוסף לכך, איש קומנדו של אייכמן בהונגריה במלחמת העולם השנייה.

== ביוגרפיה ==
זיידל נולד ב-24 באוגוסט בטולן שבאוסטריה והיה תלמיד משפטים שנשר מלימודיו, הוא הצטרף למפלגה הנאצית באוסטריה בשנת 1930 וב-1932 הצטרף גם לס"ס. במרץ שנת 1938 סופחה אוסטריה לגרמניה הנאצית והפכה למחוז שלה, אירוע שגרם לזינוק בקריירה הצבאית של זיידל.

ב-2 במרץ 1939 זיידל נישא לאליזבת' סטיבר, גננת לשעבר ותומכת בס"ס.

בשנת 1939, הפך זיידל למפקח משטרת הביטחון בעיר וינה. שנה לאחר מכן שירת במשרד הראשי לביטחון הרייך במחלקת IVB4. כמו כן שירת במשרד הראשי להעברת האוכלוסייה היהודית והפולנית בעיר בלודז'. במסגרת תפקידו גירש אוכלוסיות פולניות ויהודיות משטחי הוורתגאו אל שטחי הגנרלגוברנמן.

ד"ר זיידל נודע בשל כישוריו הקרביים והלוגיסטיים וב-1941 מונה למפקד גטו טרזין העתיד לקום. לפי הוראותיו של אייכמן ניצב זיידל לפגישה עם הנס גינתר (קצין בס"ס) בפראג וביום למחרת נסע למבצר טרזיינשטט לשיחה עם מפקד חיל המצב על פינוי המבצר מאנשי הורמאכט והכנתו להתיישבות אסירים. עם ביקורו במבצר התנגד בחריצות להצעת משרדו המרכזי של אייכמן, שתכנן ליישב שמונים אלף אסירים בגטו העתיד לקום. זיידל טען כי תכולת הגטו המרבית לא תעלה על שלושים אלף אסירים.

זיידל היה מפקד נוקשה שהנהיג בגטו כללים מחמירים מאוד ועונשים כבדים שכללו: כליאת האסירים בתנאים קשים, שימוש באלימות ואפילו הוצאות להורג במקרים חריגים. בתקופת כהונתו כמפקד הגטו נספו אלפי אסירים יהודים. ב-1943 קודם בתפקידו ושימש כאחראי על אסירים יהודים במחנה הריכוז ברגן-בלזן שבסקסוניה.

בשנת 1945, בסוף המלחמה, זיידל נמלט והסתיר את זהותו. בסתיו 1946 הועמד לדין בווינה, נידון לעונש מוות והוצא להורג בפברואר 1947.

==קישורים חיצוניים==

== הערות שוליים ==

קטגוריה:פושעי מלחמה נאצים שהוצאו להורג
קטגוריה:אנשי אס אס
קטגוריה:אוסטרים שנולדו ב-1911
קטגוריה:גרמנים שנפטרו ב-1945
אירוויזיון הילדים 2004

אירוויזיון הילדים 2004 הייתה התחרות השנייה של אירוויזיון הילדים. נורווגיה אירחה את האירוויזיון הזה באולם הוקנס.

== מדינות משתתפות ==
{| class="wikitable"
!סדר
!מדינה
!שפה
!אמן
!שיר
!תרגום לעברית
!מקום
!נקודות
|-
|01
|
|יוונית
|Secret Band
|"O palios mou eaftos" <small>(Ο παλιός μου εαυτός)</small>
|האני הישן שלי
|9
|48
|-
|02
|
|אנגלית
|Young Talent Team
|"Power of a Song"
|כוח של שיר
|12
|14
|-
|03
|
|הולנדית
|קלארטייז'ה וניקי
|"Hij is een kei"
|הוא סלע
|11
|27
|-
|04
|
|איטלקית
|דמיס מראצ'י
|"Birichino"
|פלאפי
|16
|4
|-
|05
|
|נורווגית
|@lek
|"En stjerne skal jeg bli"
|אני אהיה כוכב
|13
|12
|-
|06
|
|צרפתית
|תומאס פונטייר
|"Si on voulait bien"
|אם רצינו
|6
|78
|-
|07
|
|מקדונית
|מרטינה סיזלאנובסקה
|"Zabava" <small>(Забава)</small>
|כיף
|7
|64
|-
|- style="font-weight:bold; background:red"
|08
|
|פולנית
|KWADro
|"Łap życie"
|לתפוס את החיים
|17
|3
|-
|09
|
|יוונית
|מריוס טופי
|"Onira" <small>(Όνειρα)</small>
|חלומות
|8
|61
|-
|10
|
|בלארוסית
|איגור ולצ'ק
|"Spiavajcie so mnoj" <small>(Спявайце со мной)</small>
|שירו איתי
|14
|9
|- style="font-weight:bold; background:#cd7f32"
|11
| קרואטיה
|קרואטית
|ניקה טורקוביק
|"Hej mali"
|היי מותק
|3
|126
|-
|- style="font-weight:bold; background:red"
|12
|
|לטבית
|מרטינס טאלברגס עם C-Stones Juniors
|"Balts vai melns"
|לבן או שחור
|17
|3
|-
|- style="font-weight:bold; background:silver"
|13
|
|אנגלית
|קורי ספדינג
|"The Best Is Yet to Come"
|הטוב עוד לפנינו
|2
|140
|-
|14
|
|דנית
|Cool Kids
|"Pigen er min"
|הילדה שלי
|5
|116
|- style="font-weight:bold; background:gold"
|15
|
|ספרדית
|מריה איסבל
|"Antes muerta que sencilla"
|מוטב להיות מתה מפשוטה
|1
|171
|-
|16
|
|שוודית
|Limelights
|"Varför jag?"
|למה אני?
|15
|8
|-
|17
|
|צרפתית
|Free Spirits
|"Accroche-toi"
|חכה
|10
|37
|-
|18
|
|רומנית
|נוני ראזוון אינה
|"Îţi mulţumesc"
|תודה לך
|4
|123
|}

== קישורים חיצוניים ==

* 

2004
קטגוריה:2004 במוזיקה
קטגוריה:לילהאמר
אירוויזיון הילדים 2005

אירוויזיון הילדים 2005 הייתה התחרות השלישית של אירוויזיון הילדים. בלגיה אירחה את האירוויזיון הזה באת'יאס ארנה בעיר .

== מדינות משתתפות ==
{| class="sortable wikitable"
|- bgcolor="#CCCCCC"
! סדר
! מדינה
! שפה
! אמן
! שיר
! תרגום לעברית
! מקום
! נקודות
|-
|01
|
|יוונית
|אלכסנדרוס וקאלי
|"Tora einai i seira mas" <small>(Tώρα είναι η σειρά μας)</small>
|עכשיו הגיע תורו
|6
|88
|-
| 02
| 
|דנית, אנגלית
|ניקולאי
|"Shake Shake Shake"
|שייק שייק שייק
|4
|121
|-
| 03
| קרואטיה
|קרואטית
|לוראנה ג'ליוסיק
|"Rock Baby"
|רוק בייבי
|12
|36
|-
| 04
| 
|רומנית
|אלינה ארמיה
|"Țurai!"
|עורב!
|5
|89
|-
| 05
| 
|אנגלית
|ג'וני פולר
|"How Does It Feel?"
|איך זה מרגיש?
|14
|28
|-
| 06
| 
|שוודית
|M+
|"Gränslös kärlek"
|אהבה חסרת גבולות
|15
|22
|-
| 07
| 
|רוסית
|ולאדיסלאב קרוטסקיך עם Street Magic
|"Doroga k solntsu" <small>(Дорога к солнцу)</small>
|כביש אל השמש
|9
|66
|-
| 08
| 
|מקדונית
|דניס דימוסקי
|"Rodendeski baknež" <small>(Родендески бакнеж)</small>
|נשיקת יום הולדת
|8
|68
|-
| 09
| 
|הולנדית
|טס
|"Stupid"
|טיפש
|7
|82
|-
| 10
| 
|מונטנגרית
|פיליפ ווקיק
|"Ljubav pa fudbal" <small>(Љубав па фудбал)</small>
|אהבה היא כדורגל
|13
|29
|-
| 11
| 
|לטבית
|Kids4Rock
|"Es esmu maza jauka meitene"
|אני ילדה נחמדה
|11
|50
|-
| 12
| 
|צרפתית
|לינדזי
|"Mes rêves"
|החלומות שלי
|10
|63
|-
| 13
| 
|אנגלית
|תיאה וחברים
|"Make It Right!"
|לעשות את זה נכון!
|16
|18
|-
| 14
| 
|נורווגית
|מאלין רייטן
|"Sommer og skolefri"
|קיץ ללא בית ספר
|3
|123
|-
| 15
| 
|ספרדית
|אנטוניו חוסה
|"Te traigo flores"
|אני מביא לך פרחים
|2
|146
|-style="font-weight:bold; background:#FFDEAD;"
| 16
| 
|רוסית
|קסניה סיטניק
|"My vmeste" <small>(Мы вместе)</small>
|אנחנו ביחד
|1
|149
|}

== קישורים חיצוניים ==

* 

2005
קטגוריה:2005 במוזיקה
SkyLink

ממוזער
רישיון לאספקת שירותי תקשורת סלולרית מטעם חברת "תקשורת הסלולר המוסקבאית". 1998.

SkyLink (ברוסית: Скай Линк) הוא סמל מסחרי המופעל על ידי Tele2 רוסיה ומספק שירותי תקשורת סלולרית בתקני IMT-MC-450 ו-LTE-450. החברה התקיימה משנת 2003 עד 2015 והחזיקה ברישיון הפעלת רשת בתדר 450 מגה-הרץ ב-73 מחוזות רוסיה (לשימוש ב-CDMA), 1,800 מגה-הרץ ב-45 מחוזות (לשימוש עבור GSM), 1,920—1,935 מגה-הרץ ו-2,110—2,125 מגה-הרץ ב-73 מחוזות (לשימוש ב-CDMA ו-UMTS).

מטה החברה היה במוסקבה.
==היסטוריה==
החברה הוקמה על בסיס ספקית התקשורת הסלולרית דלתא טלקום (Дельта Телеком) ומפעילת תקשורת הסלולרית של מוסקבה, "תקשורת הסלולר המוסקבאית" («Московская сотовая связь»), שהתקיימה מדצמבר 1991 עד 1 באוקטובר 2016 ועל בסיס מפעילה סלולרית בשם "סונט".

עד 2005 פעלה בתדר האנלוגי NMT-450 (ו-NMT-450i). ב-2003 עברה לשידור בתדרים דיגיטליים והצטרפה לספקיות נוספות שפעלו על תקן NMT-450..

ב-22 בדצמבר 2010 הנהלת החברה החליקה על השקת רשת GSM בכל מחוזות רוסיה, אך בפועל ההשקה מעולם לא יצאה לפועל. ביולי 2008 נרכשה על ידי חברת ההשקעות סיסטמה, אך באוקטובר 2010 עברה לבעלות חברת ההחזקות "סביאזאינווסט", שמכרה את מניותיה ביולי 2012 לידי חברת רוסטלקום.

במרץ 2014 הוקמה Tele2 רוסיה שקיבלה את השליטה על SkyLink. ביוני 2015 Tele2 השלימה מהלך לארגון מחדש תוך התמזגות עם 33 חברות בת, ביניהן SkyLink. המהלך הביא לפירוקה של SkyLink.
==טלפונים==
SkyLink השיקה מכשירי טלפון שפותחו במיוחד עבורה לשימוש בתדר 450 מגה-הרץ בתקן CDMA. בשנת 2011 לבדה הושקו כ-30 דגמי טלפון. לאחר 2011 יצירת טלפונים חדשים הופסקהאך דגמים סיניים חדשים בתדר CDMA-450 המשיכו להופיע בשוק.
{| class="wikitable"
! דגם
! שנת ייצור
! מאפיינים
|-
|Skylink Classic
|2011
|CDMA450, 2" (176х220), מצלמה, נגן מדיה, Micro SD, Bluetooth
|-
|Skylink Simple
|2010
|CDMA450, 1.5" (128х128)
|-
|Ubiquam U-900
|2010
|CDMA450, 1.5" (128х128)
|-
|Hisense CS668
|2009
|CDMA450, 1.5" (128х128)
|-
|Ubiquam U-700
|2009
|CDMA450
|-
|JOA Telecom L-210
|2009
| —
|-
|JOA Telecom L-100
|2008
| —
|-
|Ubiquam U-800
|2008
| —
|-
|AnyDATA ASP-505A
|2008
|CDMA450, 2.8" (240x320), Windows Mobile 6.1, מצלמת 2 מגה-פיקסל, Bluetooth, Wi-Fi, GPS
|-
|AnyDATA ASP-500 GA
|2007
| —
|-
|Pantech HX-570
|2007
| —
|-
|LG LHD-200
|2007
| —
|-
|Zakang-ZX410
|2007
| —
|-
|Pantech HX-575
|2007
| —
|-
|Ubiquam U-520
|2007
| —
|-
|Daewoo Itteki S42
|2006
| —
|-
|Kyocera KE 301
|2006
| —
|-
|Pantech PR-600
|2006
| —
|-
|Ubiquam U-400
|2006
| —
|-
|Ubiquam U-300
|2005
|CDMA450, 2" (176x220), מחוון, מצלמת 1.30MP, Bluetooth
|-
|Ubiquam U-200
|2005
| —
|-
|AnyDATA AML-100M
|2005
| —
|-
|Huawei ETS 678
|2005
| —
|-
|Huawei ETS 388
|2004
| —
|-
|Ubiquam U-105
|2004
| —
|-
|Huawei ETS 688
|2004
| —
|-
|Pantech-Curitel HX-550C
|2004
| —
|-
|Curitel HX-525B
|2004
| —
|-
|Synertek S-500e
|2004
| —
|-
|Ubiquam U-100
|2004
| —
|-
|Huawei ETS 668
|2003
| —
|-
|Synertek S-200
|2001
|CDMA450, מונוכרום, 6 שורות (128х80)
|-
|Hyundai-Curitel HX-510B
|2001
|CDMA450, 4 שורות (128х64)
|}

==קישורים חיצוניים==
* 

==הערות שוליים==

קטגוריה:תקשורת סלולרית ברוסיה
סיכון כפול (סרט)

סיכון כפול (באנגלית: Double Jeopardy) הוא מותחן פשע אמריקאי שובר קופות משנת 1999 בבימויו של ברוס ברספורד, עם אשלי ג'אד, טומי לי ג'ונס וברוס גרינווד בתפקידים הראשיים.

העלילה היא על אישה הנאשמת ברצח בעלה ובהיותה בכלא מסתבר לה שהוא חי ושהיא כעת תוכל להרוג אותו ולא תואשם בגלל מצב משפטי של סיכון כפול שקובע שאין להעמיד אדם למשפט פלילי בגין אותה עבירה יותר מפעם אחת, מכאן שם הסרט.

==עלילה==
ליבי פארסונס (אשלי ג'אד) ובעלה ניק (ברוס גרינווד) הם זוג צעיר ואמיד הגרים באי וידבי במדינת וושינגטון עם בנם בן ה-4, מאטי (ספנסר טריט קלארק).

ניק מפנק את אשתו בשיט במי האוקיינוס. את מאטי הם משאירים בהשגחת ידידת המשפחה, אנג'לה גרין (אנבת' גיש), מורה בבית הספר המקומי. ליבי נוהגת להנאתה ביאכטה. בלילה הם מקיימים יחסים סוערים וליבי נרדמת. כאשר היא מתעוררת היא מוצאת את עצמה מרוחה בדם וניק איננו. היא מוצאת על הרצפה סכין וכשהיא מרימה אותה היא נעצרת על ידי ספינת משטרה ותוך זמן קצר מואשמת ברציחת בעלה שגופתו לא נמצאה.

המניע לרצח לפי התביעה הוא גביית שני מיליון דולר ביטוח חיים שניק עשה. המושבעים קובעים שהיא אשמה והיא מועברת לבית סוהר. ליבי מבקשת מאנג'לה שתאמץ את מאטי. בתחילה הם באים לבקר אותה אבל לבסוף מפסיקים. ליבי מצליחה בעורמה לקבל ממזכירת בית הספר את מספר הטלפון של אנג'לה ומשוחחת עמה ועם מאטי. השיחה נפסקת כאשר מישהו נכנס ומאטי קורא לו "אבא". ליבי מבינה שניק בחיים.

היא מספרת זאת לאסירה שהייתה מקודם עורכת דין וזו מייעצת לה להגיש בקשת חנינה שלאחר שחרורה תוכל להרוג את ניק ולא להיענש תחת הקביעה של סיכון כפול.

ועדת השחרורים מחליטה לשחרר אותה לתקופת מבחן של שלוש שנים. היא עוברת לגור בבניין של אסירות משוחררות המנוהל על ידי טרביס להמן (טומי לי ג'ונס). למרות ההגבלות החלות עליה, היא פורצת למשרד בית הספר, שולפת את הפרטים של אנג'לה אך נתפסת לאחר מרדף מותח עם השוטרים.

להמן מחזיר אותה לבית הסוהר במכוניתו. בדרך הם מעלים את המכונית על מעבורת וליבי מצליחה לברוח ולהתחמק מלהמן. היא מגיעה לכתובת של אנג'לה אבל מתברר לה שהיא נהרגה מפיצוץ גז (מתוכנן?) וניק ומאטי לא גרים שם כבר יותר.

ליבי מוצאת את הכתבה בעיתון על האסון ורואה בצילום תמונה של וסילי קנדינסקי. היא מערימה על בעל הגלריה המקומית שמגלה לה שקונה התמונה הוא ג'ון דברו מניו אורלינס. היא מגיעה לשם ומתברר לה שהוא כעת מנהל מלון יוקרתי. ליבי מתעמתת עם ניק המופתע בעת מכירה פומבית שהוא עורך במלון ואומרת לו שאינה רוצה ממנו דבר רק שיחזיר לה את מאטי.

כל אותו הזמן נמצא להמן בעקבותיה וכעת הוא מאמין לסיפורה. ניק קובע פגישה בינה למאטי בבית הקברות לפאייט בעיר. כשהיא מגיעה לשם מצביע ניק על ילד ששילם לו כפיתיון ואומר לה שזה מאטי. היא מתקרבת אבל הילד בורח ממנה ונעצר על יד מאוזוליאום קטן. באותו רגע מתנפל עליה ניק, חונק אותה, מכניס אותה למאוזוליאום ונועל אותה בארון קבורה. כשהיא מתעוררת היא מצליחה לירות באקדחה במנעול ומשתחררת. היא ממהרת לבית המלון שבו מתעמת להמן עם ניק, מקליט אותו ודורש ממנו דמי סחיטה בסך מיליון דולר.

ליבי נכנסת לחדר, ניק יורה בלהמן ופוצע אותו אך ליבי הורגת אותו ביריות מאקדחה. לבסוף נפגשת ליבי עם מאטי שהוא כעת בן 11 אך עדיין מזהה אותה.

==קישורים חיצוניים==

* [https://www.youtube.com/watch?v=u22fy9OTaxo קדימון לסרט סיכון כפול], באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:סרטי בית משפט אמריקאיים
קטגוריה:סרטי מתח אמריקאיים
קטגוריה:סרטי פרמאונט
קטגוריה:סרטי פשע אמריקאיים
קטגוריה:סרטים באנגלית
קטגוריה:סרטים על נקמה
קטגוריה:סרטים אמריקאיים משנת 1999
קטגוריה:סרטי 1999
יהיה טוב (שיר של דוד ברוזה)

יהיה טוב הוא פזמון שנכתב על ידי יהונתן גפן, הולחן ובוצע על ידי דויד ברוזה ועובד על ידי דני סנדרסון. השיר יצא לאור בשנת 1978.

==רקע==
השיר נכלל במופע "שיחות סלון" בהשתתפות יהונתן גפן, דויד ברוזה ויעל לוי. השיר אף הוקלט באלבום שתיעד את המופע. השיר נקרא באלבום "יהיה טוב (שיר שלום מס' 349/א)".

"יהיה טוב" נכתב לרגל המשא ומתן על הסכם השלום בין ישראל למצרים וביקור נשיא מצרים סאדאת בישראל. ביקורו של אנואר סאדאת אף מוזכר בשיר.

דויד ברוזה הקליט ביצוע מחודש לשיר עבור אלבום הבכורה שלו שהוציא ב-1980, בתוספת בית חדש שלא היה בגרסה המקורית. בהמשך הקליט ברוזה גרסה לשיר עם התזמורת הפילהרמונית של לונדון.

לרגל המחאה החברתית בשנת 2011 כתב יהונתן גפן גרסה מחודשת לשיר שאותה ביצע ברוזה באחת ההפגנות.

ב-27 באפריל 2023 בוצע השיר על ידי אביב גפן, בנו של יהונתן, יחד עם חברי קאסט "ארץ נהדרת", לרגל סיום עונה 20 של התוכנית<ref></ref>.

==קישורים חיצוניים==
* [https://mshironet.mako.co.il/artist?type=lyrics&lang=1&prfid=301&wrkid=1524 מילות השיר], באתר שירונט
* דויד פרץ, [https://tarbutil.cet.ac.il/paskol/%d7%99%d7%94%d7%99%d7%94-%d7%98%d7%95%d7%91/ יהיה טוב], באתר תרבות.il
* 

==הערות שוליים==

קטגוריה:שירי 1978
קטגוריה:שירי 1980
קטגוריה:שירים בעברית
קטגוריה:שירי דויד ברוזה
קטגוריה:שירים שנכתבו על ידי יהונתן גפן
החתונה האיטלקית הגאה שלי

החתונה האיטלקית הגאה שלי (באנגלית: My Big Gay Italian Wedding; באיטלקית: Puoi baciare lo sposo - מילולית: אתה רשאי לנשק את החתן) הוא סרט קולנוע איטלקי משנת 2018 בבימויו של אלסנדרו ג'נובי ובכיכובם של דייגו אבטנטונו, מוניקה גואריטורה, סלבטורה אספוזיטו וכריסטיאנו קאקאמו.

==תקציר העלילה==
אנטוניו (כריסטיאנו קאקאמו) ופאולו (סלבטורה אספוזיטו) הם זוג גברים איטלקים צעירים המתגוררים בברלין בדירתה של בנדטה (דיאנה דל בופאלו), נערה עשירה וחסרת אב. לאחר מספר שנים שהשניים ביחד במערכת יחסים, אנטוניו מציע לפאולו להתחתן איתו, אבל האחרון, לפני הצעד הגדול, רוצה לפגוש את הוריו של אנטוניו ולקבל את ברכתם. פאולו מסכים להינשא לאנטוניו, אך עושה זאת בחוסר רצון שכן אנטוניו עדיין לא יצא מהארון בפני הוריו, וכמו כן - אנטוניו מעולם לא הביע פומבית את אהבתו אליו. בינתיים, בנדטה מחליטה להשכיר את אחד מהחדרים בדירתה לדונאטו, איטלקי מפוליה בגיל העמידה שנזרק מביתו על ידי אשתו ובתו, לאחר שגילו שהוא קרוס-דרסר. בינתיים קאמילה (ביאטריס ארנרה), חברתו לשעבר של אנטוניו שעדיין מאוהבת בו, מנסה להוציא לפועל תוכנית להפריד בין שני הגברים, כדי שהיא ואנטוניו יחזרו להיות יחד.

אנטוניו, פאולו, בנדטה ודונאטו מגיעים אל סיביטה, עיר הולדתו של אנטוניו, בה אביו של אנטוניו רוברטו (דייגו אבטנטונו) מכהן כראש העיר. אנטוניו מודיע להוריו שהוא ופאולו מתחתנים. האם, אנה, שתמיד חשה שבנה הומוסקסואל, מקבלת בשמחה את הודעת הנישואים, אבל קובעת שלושה תנאים: הראשון היא שאמה של פאולו תהיה נוכחת גם היא בטקס החתונה; השני הוא כי אנזו מיצ'ו, מארגן חתונות איטלקי מפורסם, יתכנן את החתונה; השלישי הוא שרוברטו יהיה נוכח בטקס, כמו גם אביו של פאולו. רוברטו מסרב לקבל את בנו כהומוסקסואל, ומסרב לקחת חלק בחתונה, ומסיבה זו אנה זורקת אותו מהבית. הנזיר פרנצ'סקו, אביו הרוחני של רוברטו, מסכים ברצון לחגוג את חתונתם של אנטוניו ופאולו בכנסייה המקומית.

פאולו, אנטוניו, בנדטה ודונאטו מגיעים אל נאפולי כדי למסור הזמנה לחתונה לאמו של פאולו, ובכך לכבד את ההבטחה שלהם לאנה. עם זאת, היא מסרבת, ודונאטו מציע לבנים כי הוא יתלבש כאישה ויעמיד פנים שהוא אמא של פאולו. בינתיים, בעוד נמשכות ההכנות לחתונה, קמילה מגיעה לסיביטה, מאלצת את אנטוניו לאפשר לה לשמש כעדה בטקס הנישואין ודורשת ממנו שינשק אותה נשיקת פרידה. אנטוניו, מתוך ייאוש, מסכים לנשק אותה, ובמקרה פאולו עד לנשיקה.

יום לפני החתונה, אש פורצת בכנסייה. אמא של פאולו מופיעה, במפתיע, בטקס וגורמת לדונאטו לחוש במבוכה, לאחר שזה תפס את מקומה. במהלך החגיגה, קמילה חושפת שקיימה יחסי מין עם אנטוניו, לפני זמן רב, כאשר היה כבר מאורס לפאולו. פאולו עוזב את הטקס, אך אנטוניו מתחיל לשיר את השיר Don't Leave Me This Way ובכך מצהיר סוף סוף באופן פומבי על אהבתו אליו. פאולו מתרצה, הזוג מתחתן ויחד עם כל אורחי החתונה הם רוקדים ושרים במחזמר חגיגי.

==הפקה==
הצילומים נערכו בעיקר ברובע סיביטה של העיר בניורג'יו שבמחוז ויטרבו, באזור לאציו. בניגוד לנאמר בסרט, לסיביטה אין עירייה משלה. מקומות נוספים בהם צולם הסרט הם ברלין וקנלה מונטרנו.

==הפצה==
הסרט יצא לבתי הקולנוע באיטליה ב-1 במרץ 2018.

==הכנסות==
באיטליה, הסרט הרוויח 2,222,809 אירו.

==קישורים חיצוניים==

==הערות שוליים==

קטגוריה:טרנסג'נדר בקולנוע
קטגוריה:סרטי 2018
קטגוריה:סרטי קומדיה רומנטית
קטגוריה:סרטי קומדיה
קטגוריה:סרטים איטלקיים
קטגוריה:סרטים באיטלקית
קטגוריה:סרטים הומוסקסואליים
וימפל קום

וימפל קום (ברוסית: «ВымпелКом») הוא חברת תקשורת רוסית שנוסדה בשנת 1992 ומאז 2009 מהווה חלק מתאגיד התקשורת "Veon", המשרת יותר מ-240 מיליון מנויים (נכון ליולי 2018). מטה החברה ממוקם במוסקבה. תאגיד "Veon" עצמו נמצא בשליטת חברת "LetterOne", חברת החזקות הרשומה בלוקסמבורג ונמצאת בבעלות האוליגרך מיכאיל פרידמן.

החברה היא ספק שירותי אינטרנט ומספקת שירותי תקשורת סלולרית (GSM, UMTS ו-LTE), תקשורת קווית ובינלאומית, אינטרנט אלחוטי (Wi-Fi) וטלפוניית IP ועומדת מאחורי מותג הסלולר "Beeline" (Билайн). החברה מספקת שירותים לכל שטחי הפדרציה הרוסית.

==היסטוריה==
החברה נוסדה בשנת 1992 במוסקבה, רוסיה על ידי ד"ר דמיטרי זימין ואוגי פבלה. אוגי פבלה, היה אז יזם צעיר מארצות הברית, וד"ר זימין היה מדען רוסי בשנות ה-50 לחייו. החברה הפעילה בתחילה שירותי תקשורת סלולרית בטכנולוגית AMPS / D-AMPS, במוסקבה ובמחוז מוסקבה.

המותג של החברה "Beeline" נוצר בשנת 1993.

בשנת 1996 הייתה חברה הרוסית הראשונה שמניותה הונפקו למסחר בבורסת ניו יורק, והיא זכתה תחילה לביקוש רב אצל משקיעים. זו הייתה הפעם הראשונה שמניות מפעל או חברה רוסית נמכרות למטרת מסחר בבורסות מחוץ לרוסיה. עד אז, מניות של מפעלים תעשייתיים וחברות מסחר ובנייה נמכרו אך ורק בבורסות במוסקבה, בסנט-פטרבורג וערים נוספות ברוסיה. באותה שנה החלה לרכוש מערכות תקשורת מחברת ECI Telecom הישראלית.

בשנת 1997 החלה החברה להשיק רשת בטכנולוגית GSM, ובשנת 2001 הרחיבה את פרישת רשת ה-GSM שלה לכל אזורי רוסיה. היא הפכה חברת התקשורת הסלולרית השנייה בגודלה ברוסיה, והתרחבה גם לקזחסטן, אוקראינה וטג'יקיסטן.

בשנת 2002 היו ל"וימפל קום" 2.6 מיליון מנויים והיא הייתה הראשונה לספק ברוסיה שירותים מתקדמים בטכנולוגית GPRS. היא הטמיעה מערכת מערכת בילינג וניהול לקוחות של חברת אמדוקס הישראלית. בהמשך רכשה והטמיעה מערכות נוספות תוצרת "אמדוקס".

בשנת 2005 החלה החברה לשדר שידורים חיים לסלולר באמצעות הטכנולוגיה של חברת "סלטיק טכנולוגיות" הישראלית. הטכנולוגיה של סלטיק, מתבססת על מסך חי (LiveScreen) שמאפשר שידור תוכן חי ובזמן אמת ישירות למסכי הטלפונים הסלולרים של הלקוחות. בהמשך הרחיבה את שיתוף הפעולה עם "סלטיק טכנולוגיות".

בשנת 2006 רכשה החזקה בחברת הסלולר "קייבסטאר" מאוקראינה. באותה שנה גם חתמה על הסכם עם "יוניברסל מיוזיק גרופ" לאספקת שירים ורינגטונים.

בפברואר 2008 השלימה "וימפל קום" מיזוג עם חברת הטלקום הרוסית "Golden Telecom". באוקטובר 2008 רכשה 49.9% ממניות Euroset, קמעונאית הסלולר הגדולה ביותר ברוסיה ובחבר העמים.

בשנת 2009 נוסדה "חברת האחזקות וימפלקום". כאשר חברת טלנור הנורווגית ואלפא גרופ הסכימו למזג את החזקותיהם ב"וימפל קום" וב"קייבסטאר" לחברה אחת המאוגדת בברמודה. באוקטובר 2010, החברה המאוחדת רכשה מהמיליארדר המצרי נגיב סאווירס את חברת הטלפון והאינטרנט האיטלקית "וינד" (אותה רכש ב-2005) ו"אורסקום טלקום" חברת הסלולר הגדולה בצפון אפריקה. בפברואר 2017, "חברת האחזקות וימפלקום" שינתה את שמה ל-Veon, על שם פלטפורמת ההודעות שפיתחה.

בשנת 2008 החברה רכשה מניות בחברת המסחר "יברוסט" אך בעקבות חילוקי דעות עם בעלת המניות השנייה בחברה, מגאפון, משכה את השקעותיה מהחברה. בפברואר 2018 מכרה את כל מניותיה ב"יברוסט" לידי מגאפון.

בשנת 2018 קיבל מייסד החברה דמיטרי זימין תואר דוקטור לשם כבוד מאוניברסיטת תל אביב.

==קישורים חיצוניים==

* 

* 

==הערות שוליים==

קטגוריה:תקשורת סלולרית ברוסיה
Beeline

"Beeline" (ברוסית: Билайн, בעבר נקראה Bee Line GSM Би Лайн GSM) הוא ספק תקשורת סלולרית בבעלות חברת וימפל קום המהווה גם ספק שירותי אינטרנט ותקשורת סלולרית על רשתות GSM, UMTS ו-LTE ונחשב לאחת מחברות הסלולר הגדולות ברוסיה.

החברה הוקמה ביוזמת דמיטרי זימין ב-6 באוגוסט 1993 כמותג תקשורת סלולרית. וימפל קום הייתה מפעילת התקשורת השלישית בגודלה ברוסיה והיא מתחרה בחברות כמו מגאפון, Tele2 רוסיה ו-MTS.

Beeline הושקה כמותג המזוהה עם הצבעים שחור-צהוב, כדבורה ונועד לשדר את החברה כמותג צעיר וכייפי ומוטו החברה הוא "לחיות בצד הבהיר" ("Живи на яркой стороне"). כיום זהו אחד ממאה המותגים היקרים בעולם.

החברה התפתחה מאוד ברבות השנים, בעיקר לאחר תחילת המאה ה-21 והיא מספקת שירותים גם לארמניה (באמצעות חברת ArmenTel), גאורגיה, קירגיזסטן, קזחסטן (באמצעות KaR-Tel), לאוס ואוקראינה (באמצעות קייב סטאר).

==קישורים חיצוניים==

* 

קטגוריה:תקשורת סלולרית ברוסיה
Motiv Telecom

Motiv Telecom (ברוסית: Телекоммуникационная группа МОТИВ) היא ספקית תקשורת סלולרית אזורית, אחת הגדולות ברוסיה.
==היסטוריה==
החברה הוקמה באמצע שנות ה-90 של המאה ה-20 כחברת "תקשורת סלולרית של יקטרינבורג" («Екатеринбургская сотовая связь») שפעלה בחסות מותג Beeline. החברה מיזגה חברות נוספות בתחום כדוגמת "יקטרינבורג-2000", "מוביפון-2000", "חברת הטלפון של פרם" ואחרות.

החברה פעילה בכל מחוז סברדלובסק ומספקת אינטרנט קווי בטכנולוגיית EDGE. נכון לספטמבר 2013 היו לחברה 2,354,616 מנויים במחוז סברדלובסק, 21,064 מנויים במחוז קורגן, 25,479 בחנטי-מנסי ו-12,085 בימלו-ננץ. החברה מחזיקה ברישיון הפעלה בתקן GSM-1800.

בספטמבר-אוקטובר 2014 החלה לפרוס רשת 4G LTE והחלה להרחיב את אזור הפריסה והפעילות שלה והיא ספק שירותי האינטרנט ופריסת רשתות הדור הרביעי בכל תחנות הרכבת התחתית של יקטרינבורג. לחברה אין רשת דור שלישי.
==תקנים==
החברה מספקת שירותי טלפוניה בתקנים הבאים: מ-1996 עד 2010 — תקני AMPS/D-AMPS-800; מ-2002 — תקן GSM-1800. מ-2012 בתקן GSM-1800 גם במחוז קורגן, ימלו-ננץ ובחנטי-מנסי. מ-2014 מפעילת את רשת 4G LTE בתקן FDD-1800 (Band 3).

המספרים הפדרליים בהפעלת החברה הם: 900-19, 900-20, 900-21, 900—375, 900—376, 900—377, 900—378, 900—379, 900—380, 900—381, 900—382, 900—383, 900—384, 900—385, 900—386, 900—387, 900—388, 900—389, 900-39, 900-40, 902-49, 902-59, 902-87, 904-16, 904-17, 904-38, 904-54, 904-98, 908-63, 908-90, 908-91, 908-92, 950-19, 950-20, 950-63, 950-64, 950-65, 952-13, 952-14, 952—72, 952-73, 952—74, 953-00, 953-03, 953-04, 953-05, 953-38, 953-60.
==שירותים==
החברה מספקת את כל שירותי בתקשורת הסלולרית בתקן GSM:
* GPRS / EDGE / LTE
* IVR
* MMS
* SMS
* USSD
נכון ליוני 2012 טכנולוגיית EDGE נמצאת בשימוש ביותר מ-99.7% במחוז סברדלובסק.
==אזורי פעילות ==
* מחוז סברדלובסק
* מחוז קורגן
* חנטי ומנסי
* ימלו-ננץ

==קישורים חיצוניים==
* 

==הערות שוליים==

קטגוריה:תקשורת סלולרית ברוסיה
אלכסנדר מיכאילוביץ' אורליקוב

אלכסנדר מיכאילוביץ' (אנשל מויסייביץ') אוֹרְלִיקוֹב (ברוסית: Александр Михайлович (Аншель Моисеевич)Орликов; 5 במאי 1919 – 2 במרץ 1945) היה יהודי סובייטי, שעוטר כגיבור ברית המועצות על פועלו כמפקד פלוגת טנקים של הצבא האדום במהלך מלחמת העולם השנייה.

== ביוגרפיה ==
נולד בעיר אודסה במשפחת פועלים יהודים בזמן מלחמת האזרחים ברוסיה. סיים בית ספר עם תקופת לימוד שבע שנים בעיר ובהמשך בית ספר מקצועי. עבד כמסגר במפעל לבניית מכונות בעיר.

ב-1939 התגייס משם לצבא האדום שם נרשם במסמכים כרוסי. ביוני 1941 לפי אחד המקורות הגיע לחזית מלחמת העולם השנייה והשתתף בהגנת קייב. לפי מקור אחר, התחיל את המלחמה בחזית קרליה והמשיך להילחם בה עד 1 בינואר 1942. נפצע ב-23 בפברואר 1943. לאחר השיקום סיים את מכללת הטנקים של עיר פושקין ששכן אז בעיר . באותה השנה הצטרף למפלגה הקומוניסטית של ברית המועצות.

במסגרת החזית האוקראינית הראשונה ב-25 בינואר 1944 עם יחידת טנקים הצליח לכבוש את הכפר , נפצע קלות ועל הפעולה הזו עוטר בעיטור "הכוכב האדום" הראשון.

ב-30 ביולי בקרב במהלך חציית ויסלה החליף מפקד הפלוגה שנפצע וקידם את צליחת ויסלה. בהמשך בקרב ליד פאקשיווניץ התקדם וחסם צליחה נגדית של וורמאכט ליד עיירת טרנובז'ג ועל הפעולות הללו עוטר בעיטור "הכוכב האדום" השני.

בקרבות בין 14 ל-21 בינואר 1945 פלוגת הטנקים בגדוד הטנקים מס' 3 של חטיבת הטנקים מס' 44 בגיס טנקים המעוטר מס' 11 בארמיית המשמר המשוריינת הראשונה של החזית הבלארוסית הראשונה בפיקודו פרצה את ההגנה של וורמאכט על נהר פיליצה מצידו הדרומי ולאחר שגילתה כי הגשרים עליו פוצצו ביצע עם הפלוגתו צליחת הנהר במקום רדוד ועזרו להשתלט על המאחז שהוקם קודם לכן. בהמשך פרץ ראשון לעיירה לונטשיץ. על כך בפקודת הנשיאות ברית המועצות הוחלט להעניק לו עיטור "גיבור ברית המועצות" ב-27 בפברואר 1945, עיטור כוכב הזהב ועיטור לנין. נפצע ב-21 בינואר בהמשך הקרבות והובל לבית חולים שדה.

נפטר ב-2 במרץ 1945. נקבר ב בקבר מס' 55.

==הערות שוליים==

קטגוריה:שריונאים סובייטים
קטגוריה:יהודים אנשי הצבא האדום במלחמת העולם השנייה
קטגוריה:יהודים בכוחות המזוינים של ברית המועצות
קטגוריה:יהודים מעוטרי גיבור ברית המועצות
קטגוריה:מקבלי עיטור לנין
קטגוריה:מקבלי עיטור הכוכב האדום
קטגוריה:רוסים וסובייטים שנהרגו במלחמת העולם השנייה
קטגוריה:סובייטים שנולדו ב-1919
קטגוריה:סובייטים שנפטרו ב-1945